laion/Wikipedia-Exotic huggingface dataset:
קבוצת לונדון

קבוצת לונדון (באנגלית: The London Group) היא אגודה שבסיסה בלונדון, אנגליה, שנוצרה כדי להציע הזדמנויות תצוגה נוספות לאמנים מלבד זאת של האקדמיה המלכותית לאמנויות. הקבוצה הוקמה בשנת 1913, והיא אחד הארגונים הוותיקים ביותר של אמנים בעולם. היא הוקמה מהמיזוג של קבוצת קמדן טאון, שהייתה קבוצה של ציירים גברים בלבד, וקבוצת רחוב פיצרוי. היא מקיימת תערוכות פתוחות לחברים ולאמנים אורחים. קבוצת לונדון מורכבת מאמנים פעילים. כל צורות האמנות מיוצגות. הקבוצה מתפקדת באופן דמוקרטי. יש לה תקנון כתוב, והנהלתה נבחרת מדי שנה, עם ועדות עבודה וועדת בחירה. בדרך כלל יש בין 80 ל-100 חברים והתשלום השנתי נגבה לכיסוי עלויות השכרת גלריות ועלויות ארגוניות. לקבוצה אין מקום תצוגה קבוע והיא שוכרת שטחי גלריות בלונדון, כמו בגלריית מנייר או גלריית בנקסייד. חברים חדשים נבחרים במשך השנים, מתוך מועמדויות שהמליצו החברים הנוכחיים. קבוצת לונדון הוקמה בשנת 1913, כאשר קבוצת קמדן טאון התאחדה עם אמנים אנגלים עצמאיים אחרים כדי לערער על שליטתה של האקדמיה המלכותית לאמנויות, שהפכה למרכז שמרנות וקפאון יצירתי. קבוצת לונדון יצאה ממיזוג של קבוצת רחוב פיצרוי וקבוצת קמדן טאון שנועדה רק לגברים. בין החברים המייסדים היו האמנית והפטרונית אתל סנדס, בת זוגה אנה הופ הדסון, וולטר סיקרט, ג'ייקוב אפשטיין, ווינדהם לואיס, רוברט בוואן ואשתו סטניסלבה דה קרלובסקה, והנרי גאודייר-ברז'סקה. נשים מייסדות נוספות כללו את מרג'ורי שרלוק, מרי גודווין ורות דוגט. לאורך ההיסטוריה שלה, קיימה קבוצת לונדון תערוכות פתוחות כדי לעודד ולתמוך באמנים אחרים הנאבקים כדי להציג את עבודותיהם בפומבי. ההגשות הפתוחות מוצגות יחד עם עבודתם של חברים ואמנים אורחים קיימים. בשנת 1963 נחוג יובל החמישים של הקבוצה, והתערוכה הדגישה את התפקיד שמילאו נשים ביצירת הארגון ובפעילות בו. בשנת 2013, גלריית בן אורי חגגה את 100 שנים לקבוצת לונדון בתערוכה נוספת. קבוצת לונדון ממשיכה להתקיים כיום עם למעלה מ-80 חברים. בשנת 2011 הציגה התערוכה הפתוחה מעל 140 אמנים במפעל צ'לו. הקבוצה חגגה 100 שנה להיווסדה בשנת 2013 עם כמה מופעים, היסטוריים ועכשוויים. מדיה וקבצים בנושא קבוצת לונדון בוויקישיתוף אתר האינטרנט הרשמי של קבוצת לונדון קבוצת לונדון, באתר אנציקלופדיה בריטניקה (באנגלית) David Redfern, The London Group: Origins and Post War History, Croydon College, 2008. (באנגלית) Nicola Moorby, Ethel Sands 1873–1962, Tate, 2012-05-01, ISBN 978-1-84976-385-1. (באנגלית) Anna McNay, Uproar! The First 50 Years of the London Group 1913-1963, Studio International - Visual Arts, Design and Architecture
Vintage

Vintage (וינטג') הוא אלבום האולפן השישי של להקת קנד היט. האלבום הוא אוסף של הקלטות הלהקה משנת 1966, שלא פורסמו עד לשנת 1970. האלבום הופק לא על ידי מפיק הלהקה הרגיל, סקיפ טיילור (שהפיק כמעט את כל האלבומים) אלא על ידי המוזיקאי ג'וני אוטיס (אנ'). האלבום כולל את ההקלטות המוקדמות ביותר של הלהקה, עם ההרכב של אלן וילסון, סטיוארט ברוטמן, הנרי וסטין, בוב הייט והמתופפים קית' סוייר ופרנק קוק. האלבום שונה מאלבומיהם האחרים של הלהקה, וניתן להבחין באנרגיות שונות ובאיכות הקלטה שונה. גם עבודת ההפקה של ג'וני אוטיס ניכרת באלבום, והשירים מנוגנים יותר בסגנון רית'ם אנד בלוז. האלבום כולל בעיקר גרסאות כיסוי של שירי בלוז קלאסיים, כמו "Got My Mojo Working" של מאדי ווטרס, "Pretty Thing" של ווילי דיקסון, "Louise" ו-"Dimples" של ג'ון לי הוקר, ו-"Rollin' and Tumblin'" של אלמור ג'יימס. Rollin' and Tumblin הפך גם לסינגל הראשון של הלהקה שנה לאחר הקלטתו הראשונית. באלבום Vintage השיר Rollin' and Tumblin מופיע פעמיים - פעם אחת בגרסה כמעט זהה לזו של אלמור ג'יימס בה אין מפוחית והמוזיקה שטחית יותר, ובסוף האלבום גרסה נוספת שכוללת יותר הרמוניות, מפוחית פה וכו'. האלבום הגיע למקום 173 במצעד בילבורד 200 בשנת 1970. מידע על האלבום Vintage באתר MusicBrainz מידע על האלבום Vintage באתר AllMusic האלבום Vintage באתר ספוטיפיי Vintage - Canned Heat | Songs, Reviews, Credits | AllMusic (באנגלית אמריקאית), נבדק ב-2020-09-01 Canned Heat, Billboard https://www.allmusic.com/album/vintage-mw0000349429 Robert Christgau: Consumer Guide (8): Feb. 26, 1970, www.robertchristgau.com
מקסנס קאקרה

מקסנס קאקרה (בצרפתית: Maxence Caqueret; נולד ב-15 בפברואר 2000) הוא כדורגלן צרפתי המשחק בעמדת הקשר באולימפיק ליון. קאקרה הוא תוצר מחלקת הנוער של אולימפיק ליון. ב-5 בינואר 2019 הוא רשם את הופעת הבכורה שלו בקבוצה הבוגרת בניצחון החוץ 0–2 על בורז' במסגרת הגביע הצרפתי. באותו המשחק הוא שותף בהרכב הפותח עד שהוחלף על ידי חוסאם עוואר בדקה ה-72. ב-30 בנובמבר שיחק את משחק הליגה הראשון שלו, כשבישל את השער למקסוול קורנה בניצחון 1–2 על שטרסבורג. ב-4 בינואר 2020 כבש את שערו הראשון בקריירה הבוגרת בניצחון החוץ 0–7 על בורק-אן-ברס במסגרת הגביע הצרפתי. ב-7 באוגוסט הוא ערך את הופעת הבכורה שלו בליגת האלופות במשחק הגומלין של שמינית הגמר, שבו קבוצתו הפסידה ליובנטוס בטורינו 1–2. למרות ההפסד, קאקרה וליון העפילו לשלב הבא בזכות הניצחון 0–1 במפגש הראשון ובזכות שער החוץ שנכבש בגומלין. באותה העונה הגיעה הקבוצה עד לשלב חצי הגמר, כשבדרך היא חלפה על פני מנצ'סטר סיטי ברבע הגמר, אך נכנעה לבאיירן מינכן והודחה מהתחרות. באותם המשחקים נגד מנצ'סטר סיטי ובאיירן מינכן הוא היה שותף במלוא תשעים הדקות. מדיה וקבצים בנושא מקסנס קאקרה בוויקישיתוף מקסנס קאקרה, ברשת החברתית אינסטגרם מקסנס קאקרה, באתר Transfermarkt מקסנס קאקרה, באתר Soccerway מקסנס קאקרה, באתר BDFutbol מקסנס קאקרה, באתר WorldFootball.net מקסנס קאקרה, באתר FootballDatabase.eu מקסנס קאקרה, באתר ESPN ליגת האלופות: מקסנס קאקרה הרוויח את מקומו ביושר בעמדה המעוטרת ביותר של ליון, עמדת הקישור, בל'אקיפ (בצרפתית)
אדמונד טאפסובה

אדמונד פייסל טפסובה (באנגלית: Edmond Fayçal Tapsoba; נולד ב-2 בפברואר 1999) הוא כדורגלן בורקינאי המשחק בעמדת הבלם בבאייר לברקוזן ובנבחרת בורקינה פאסו. טפסובה שיחק בקבוצות הנוער של ואגאדוגו, עד שעבר לליישואס מפורטוגל בשנת 2017. לאחר מספר חודשים, הוא עבר לויטוריה דה גימארייש. את העונה הראשונה שלו במועדון הוא עשה בקבוצה המילואים, בעוד שבשנה השנייה הוא שיחק בקבוצה הבוגרת. ביצועיו במשחקי הקבוצה בליגה הפורטוגלית לא נעלמו מעיניהם של מועדוני כדורגל בכירים, כשב-31 בינואר 2020, הוא נרכש על ידי באייר לברקוזן מהבונדסליגה תמורת 18 מיליון אירו בחוזה לחמש עונות. ב-24 באוגוסט 2016, טפסובה ערך את הופעת הבכורה שלו במדים הלאומיים של בורקינה פאסו במשחק ידידות בחוץ נגד אוזבקיסטן, שהסתיים בהפסד 1–0. נכלל בסגל נבחרת בורקינה פאסו לטורניר גביע אפריקה לאומות 2021 בקמרון, בה נבחרתו הגיעה עד חצי הגמר וסיימה במקום הרביעי והוא נבחר כאחד מאחד עשר השחקנים לנבחרת הטורניר. נכלל בסגל נבחרת בורקינה פאסו לטורניר גביע אפריקה לאומות 2023 בחוף השנהב. באייר לברקוזן בונדסליגה: 2023/24 הגביע הגרמני: 2023/24 אישיים שחקן ההגנה של החודש בליגת העל הפורטוגלית: ינואר 2020 נבחרת הטורניר באליפות אפריקה: 2022 מדיה וקבצים בנושא אדמונד טאפסובה בוויקישיתוף אדמונד טאפסובה, ברשת החברתית אינסטגרם אדמונד טאפסובה, באתר Transfermarkt אדמונד טאפסובה, באתר Soccerway אדמונד טאפסובה, באתר BDFutbol אדמונד טאפסובה, באתר WorldFootball.net אדמונד טאפסובה, באתר National Football Teams אדמונד טאפסובה, באתר FootballDatabase.eu אדמונד טאפסובה, באתר ESPN לברקוזן מחתימה את הבלם הבורקינאי, אדמונד טפסובה https://www.facebook.com/federationburkinabedefootball/photos/pcb.2027279007447712/2027278984114381/ באתר הפייסבוק של התאחדות הכדורגל של בורקינה פאסו, 23 בדצמבר 2021 Burkina Faso announce 27-man TotalEnergies AFCON squad באתר קונפדרציית הכדורגל של אפריקה, 22 בדצמבר 2023 (באנגלית)
יחסי מדגסקר–מקסיקו

יחסי מדגסקר–מקסיקו הם היחסים הדיפלומטיים בין הרפובליקה של מדגסקר לבין המדינות המקסיקניות המאוחדות. שתי המדינות חברות באו"ם. במהלך ההתערבות הצרפתית השנייה במקסיקו, צרפת הביאה שתילי וניל ממקסיקו למדגסקר (ולמקומות אחרים) לשתילה מה שהביא מאוחר יותר לכך שמדגסקר הפכה לאחת מיצרניות הווניל הגדולות בעולם. ביוני 1960 קיבלה מדגסקר את עצמאותה מצרפת. שנה לאחר מכן, בשנת 1961, שלח נשיא מקסיקו אדולפו לופס מטאוס משלחת נשיאותית של רצון טוב בראשות השליח המיוחד אלחנדרו קרייו מרקור והציר חוסה אסקייל איטוריאגה, לבקר במדגסקר ולסלול את הדרך לכינון יחסים דיפלומטיים בין שני העמים. מדגסקר ומקסיקו כוננו יחסים דיפלומטיים ב-26 בדצמבר 1975. מאז כינון היחסים הדיפלומטיים היחסים הכוללים היו מוגבלים בין שני העמים והתנהלו בעיקר בפורומים רב-צדדיים כמו האומות המאוחדות. בשנת 2005 הפך השגריר מאוריסיו דה מריה אי קמפוס לנציג המקסיקני הראשון שאינו תושב שהוסמך למדגסקר והציג את כתב ההאמנה שלו. בנובמבר 2010 ביקר השר לאיכות הסביבה המלגשי, הרילנטו רוולוהאריסון במקסיקו כדי להשתתף בוועידת האקלים של האומות המאוחדות בשנת 2010 שהתקיימה בקנקון. בנובמבר 2016, משלחת ממקסיקו בראשות השליח המיוחד (ושגריר מקסיקו בצרפת), חואן מנואל גומס רובלדו ומנכ"ל אירופה, פרנסיסקו דל ריו; השתתפו כמשקיפים בכנס של ארגון לה פרנקופוני שנערך באנטננריבו. בשנת 2016, מקסיקו פתחה קונסוליית כבוד באנטננריבו. ביקורים רמי דרג ממדגסקר במקסיקו השר לאיכות הסביבה הרילנטו רוולהאריסון (2010) ביקורים רמי דרג ממקסיקו במדגסקר שליח מיוחד אלחנדרו קרייו מרקור (1961) הנציג חוסה אסקייל איטוריאגה (1961) השליח המיוחד חואן מנואל גומס רובלדו (2016) מנכ"ל אירופה פרנסיסקו דל ריו (2016) בשנת 2018 הסתכם הסחר בין מדגסקר למקסיקו ב-9 מיליון דולר. הייצוא העיקרי של מדגסקר למקסיקו כולל: אילמניט; סחורה לקידום התעשייה הכימית; אאוגנול ואיזואוגנול; קינמון; וניקל לא מסוגסג. הייצוא העיקרי של מקסיקו למדגסקר כולל: יחידות זיכרון; רקיקים וופלים; ומסטיקים. מדגסקר מוסמכת למקסיקו משגרירותה בוושינגטון די. סי., ארצות הברית ומחזיקה בנוסף קונסוליית כבוד במקסיקו סיטי. מקסיקו מוסמכת למדגסקר משגרירותה בפרטוריה, דרום אפריקה ומחזיקה בנוסף קונסוליית כבוד באנטננריבו. Fighting the vanilla thieves of Madagascar José Ezequiel Iturriaga: Rastros y Rostros (in Spanish) Bilateral relations between Mexico and Madagascar (in Spanish) Una política exterior activa de México hacia África (in Spanish) Provisional list of participants COP 16 Organización Internacional de la Francofonía (in Spanish) SRE: Dirección General para Europa (in Spanish) SRE: Acciones de Política Exterior en África, Medio Oriente y Asia Central (in Spanish) "Mexican Ministry of the Economy: Madagascar (in Spanish)". אורכב מ-המקור ב-2019-07-28. נבדק ב-2019-07-28. Embassy of Madagascar in the United States Embassy of Mexico in South Africa
אנטל ואגו

אנטל "טוני" וייס-ואגו (בהונגרית: Antal Vágó; פאסטו, 9 באוגוסט 1891 – בודפשט, דצמבר 1944) היה כדורגלן יהודי-הונגרי, שחקן נבחרת הונגריה בכדורגל. זכה עם קבוצתו ב-8 תוארי אליפות הונגריה (1914, 1917–1923). ייצג את הונגריה באולימפיאדת סטוקהולם (1912). בימים האחרונים של שנת 1944 בעת מלחמת העולם השנייה נרצח, נורה ככל הנראה למוות ונזרק לדנובה על ידי אנשי מפלגת צלב החץ. הוא אחיו המבוגר של הכדורגלן והמאמן זולטאן ואגו. נולד בשם אנטל וייס בפאסטו, למשפחה יהודית. אנטל היה אחד מ"נערי וייס" עם אחיו, זולטאן, שהיה צעיר ממנו בשנה. אנטל בעט ברגל שמאל וזולטאן בעט ברגל ימין. באליפות הונגריה של 1908/09 הוא כבר שיחק בקבוצת הנוער של "מועדון התעמלות של הבירה" ומייד לאחר מכן בקבוצה הבוגרת. בשנת 1911 הוחתמו שני האחים על ידי מ.ט.ק. בודפשט, שנחשבה למועדון של יהודים. הוא שיחק ב-180 משחקים עד לשנת 1924. בגיל 18 צורף לנבחרת הונגריה בכדורגל שניצחה את אוסטריה ושיחק בתפקיד קשר שמאלי. בין 1908 ל-1917 הופיע בנבחרת הכדורגל של הונגריה 17 פעמים, כולל באולימפיאדת סטוקהולם (1912). Antal Vágó Bio, Stats and Results Antal Zoltán – Hoffer József: Alberttől Zsákig, Budapest, Sportkiadó, 1968 Rejtő László – Lukács László – Szepesi György: Felejthetetlen 90 percek, Budapest, Sportkiadó, 1977, ISBN 963-253-501-4 מדיה וקבצים בנושא אנטל ואגו בוויקישיתוף אנטל ואגו, באתר olympedia.org ביום הזה נרצח אנטל ואגו קורבן הפשיזם ההונגרי (בהונגרית) "A holokauszt és a magyar labdarúgás". Magyar Labdarúgó Szövetség. נערי וייס הנפלאים, מאמר מעיתון אוי קלט, עיתון הקהילה היהודית בהונגריה. (בהונגרית)
יחסי איחוד האמירויות הערביות – הודו

יחסי איחוד האמירויות הערביות–הודו הם היחסים הדיפלומטיים בין איחוד האמירויות הערביות לבין הרפובליקה של הוֹדוּ. בין השנים 2018–2019, שוויו של הסחר בין שתי המדינות הסתכם בכ-59.9 מיליארד דולר. עוד מראשית המאה ה-30 לפנה"ס, קשרי המסחר בין הודו לבין שבע האמירויות היו הדוקים ולבביים. שבעת האמירויות מכרו להודו פנינים ותמרים, והודו מכרה בגדים ותבלינים. קשרי המסחר בין שתי המדינות התבססו על התרבות וההיסטוריה המשותפת של שני העמים. לאחר הקמת איחוד האמירויות הערביות ב-1971, היחסים בין הודו למדינה החדשה פרחו. כיום איחוד האמירויות והודו מפתחות את הקשרים הפוליטיים, הכלכליים, ההיסטוריים והתרבותיים. הקהילה ההודית באיחוד האמירויות היא קהילת המהגרים הגדולה ביותר באיחוד והיא מונה כמיליון נפש שהם כ-27% מכלל האוכלוסייה באמירויות. ב-4 במרץ 2018 שתי המדינות ערכו שיתוף פעולה כדי להחזיר את השייח'ה, לטיפה בינת-מוחמד אל-מכתום השנייה, בתו של מוחמד בן ראשד אאל מכתום, ראש ממשלת איחוד האמירויות הערביות, שברחה מדובאי. איחוד האמירויות הערביות היא שותפת המסחר הגדולה ביותר של הודו במערב אסיה. הייצוא ההודי לאמירויות מייצג כ-75% מכלל הייצוא ההודי למדינות מועצת שיתוף הפעולה של מדינות המפרץ. לאיחוד האמירויות הערביות יש השקעות רבות בהודו בעיקר בתחום החקלאות. בין השנים 2008–2009, הודו הייתה שותפת הסחר הגדולה ביותר של איחוד האמירויות בעולם, עם סחר דו-צדדי שמסתכם ב-44.5 מיליארד דולר. איחוד האמירויות והודו חתמו על הסכמי שיתוף פעולה במלחמה נגד הטרור העולמי. חתימת ההסכמים הללו נבעו בשל היחסים הכלכליים שהולכים ומתפתחים בין שתי המדינות ותפקיד המצטמצם של ארצות הברית כספקית הביטחון הגדולה ביותר במפרץ הפרסי. איחוד האמירויות הערביות מיוצגת בהודו בדרג השגרירות, באמצעות שגרירות רשמית שהיא מחזיקה בניו דלהי, בירת המדינה. איחוד האמירויות הערביות מיוצגת בהודו בדרג הקונסולרי באמצעות שתי קונסוליות רשמיות בערים מומבאי וטריוונדרום. הודו מיוצגת באיחוד האמירויות הערביות בדרג השגרירות, באמצעות שגרירות רשמית שהיא מחזיקה באבו דאבי, בירת המדינה. הודו מיוצגת באיחוד האמירויות בדרג הקונסולרי, באמצעות קונסוליה רשמית אחת בעיר דובאי. קבוצת I2U2 מדיה וקבצים בנושא יחסי איחוד האמירויות הערביות – הודו בוויקישיתוף System on Foreign Trade Performance Analysis (FTPA) Version 3.0 How India, UAE looked beyond Pak to forge a new partnership, סי.ראג'ה מוהאן, 18 באוגוסט 2015 India’s Modi authorized capture of runaway Dubai princess, newspaper claims, וושינגטון פוסט, 28 באפריל 2018 UAE and India sign crucial investment protection pact, בינסל עבדול קאדר, 12 בדצמבר 2013 India-Gulf Counterterrorism Cooperation, דצמבר 2017 EMBASSY OF THE UNITED ARAB EMIRATES IN NEW DELHI, INDIA CONSULATE GENERAL OF THE UNITED ARAB EMIRATES IN MUMBAI, INDIA https://www.embassypages.com/unitedarabemirates-consulategeneral-thiruvananthapuram-indi https://www.embassypages.com/india-embassy-abudhabi-unitedarabemirates CONSULATE GENERAL OF INDIA IN DUBAI, UNITED ARAB EMIRATES
האמר H3

האמר H3 (באנגלית: Hummer H3) הוא SUV רחב, ממותג האמר בעל הנעה כפולה 4x4, מתוצרת יצרנית הרכב הכבד AM General (אנ') בבעלות יצרן כלי הרכב האמריקאי ג'נרל מוטורס אשר יוצר בין השנים 2005–2010 (משנת הדגם 2006) בארצות הברית. ברוסיה יוצרו דגמי "האמר H2" באמצעות יצרנית הרכב הרוסית Avtotor (אנ') (ברוסית: Автотор). היצרנית AM General נרכשה בשנת 1999 על ידי קבוצת ג'נרל מוטורס. 5 דלתות - SUV. 4 דלתות - טנדר קבינה כפולה (דגם האמר H3T). 4 דלתות + דלת אחורית - לימוזינה. מנוע קדמי. מנועי בנזין. סוג הנעה: הנעה כפולה 4x4. בקרת יציבות. בין השנים 2005–2009 נמכרו בארצות הברית 159,529 יחידות. דגם "האמר H3" בשימוש משטרת דובאי. "האמר H3", שנת 2007 "האמר H3" "האמר H3", שנת 2006 "האמר H3" (דגם טנדר האמר H3T) "האמר H3" (דגם טנדר האמר H3T) "האמר H3" (דגם טנדר האמר H3T) "האמר H3" - לימוזינה האמר האמר H2 מדיה וקבצים בנושא האמר H3 בוויקישיתוף האמר H3, סרטון באתר יוטיוב האמר - אתר היצרן "האמר H3" - היסטוריה nadaguides.com/Cars/Hummer/H3 "האמר H3" conceptcarz.com/vehicle/z17713/hummer-h3-moab דגם האמר H3T paultan.org/2008/01/27/2009-hummer-h3t "האמר H3" שנת 2009 web.archive.org/web/20090222002957
סאטי (פירושונים)

האם התכוונתם ל... סאטי – מנהג הודי עתיק בו האלמנה שורפת את עצמה באש מדורת השריפה של בעלה פרויקט סט"י – חיפוש אחר חיים תבוניים מחוץ לכדור הארץ, אישים: אריק סאטי – פסנתרן ומלחין צרפתי מרינה סאטי – זמרת-יוצרת יוונייה רם סטי – כדורגלן עבר ישראלי
Baby Elephant Walk

Baby Elephant Walk (בעברית: הליכת הפילון) היא נעימה שחיבר הנרי מנסיני בשנת 1961 לפסקול הסרט "הטארי!" (1962) בבימויו של הווארד הוקס ובכיכובו של ג'ון ויין, על חבורה של לוכדי בעלי חיים באפריקה. בשנת 1963 זכתה הנעימה בפרס גראמי ליצירה האינסטרומנטלית הטובה ביותר. הנעימה נכתבה לסצנה מאולתרת מהסרט שבה דמותה של דאלאס, שגילמה אלסה מרטינלי, מובילה שלושה גורי פיל למקווה מים לשם רחצה. המנגינה הפשוטה והקליטה הפכה את היצירה לאחת העבודות הידועות של מנסיני, והופיעה באלבומי אוסף רבים. הפזמונאי האל דייוויד חיבר מילים למנגינה של מנסיני, מילים שלא נכללו בסרט אך הופיעו בספר התווים של הסרט ושימשו לאחר מכן בהקלטה שביצע פאט בון ליצירה, והופצה על ידי דוט רקורדס בשנת 1965. ההקלטה המקורית ששימשה בסרט לא יצאה כסינגל נפרד. כלי נשיפה ממתכת (כולל תקיעות חוזרות בטובה) ומעץ שימשו להעברת תחושה של פילון כבד וגדול הניחן ברוח ילדות שובבית. מנסיני פתח את הנעימה בקטע נגינה על קליופה (כלי מקלדת המשתמש באוויר דחוס או קיטור), שנועד לשוות אווירה של קרקס. אז משתלבת על גבי נגינת הקליופה נגינת קלרינט, והשיר מסתיים בקטע ארבעת-התווים הידוע ״Good Evening, Friends״ מנוגן בקליופה. הסגנון הכללי של הנעימה הוא סגנון הבוגי ווגי, ומנסיני ציין כי שאב השראה מהשיר "Down the Road a Piece" של מוביל הביג בנד ויל בראדלי. הטון העליז של הנעימה, בדומה לנעימת הנושא של הפנתר הוורוד שחיבר גם מנסיני, עומד בניגוד ליצירות מלנכוליות יותר שלו כמו "Moon River". בשל טון זה, נעשה בה לעיתים קרובות שימוש בהקשר הומוריסטי. בהקשר זה, ציין האתר allmusic.com בביקורת שלו על הפסקול של הסרט "הטארי!", כי "אם הסרט זכור מסיבה כלשהי, אז זה בזכות הנעימה ה"טיפשית" 'הליכת הפילון', שהפכה לשם נרדף מוזיקלי לרוח של שיגעון. ברגע שהיא נכנסת לך לראש, היא לא יוצאת". הגרסה של "הליכת הפילון" בביצוע התזמורת של לורנס ולק יצאה כסינגל והגיעה למקום ה-48 במצעד בילבורד האמריקאי בקיץ 1962, ולמקום העשירי במצעד המוזיקה הקלה. מידע על היצירה "Baby Elephant Walk" באתר מיוזיק בריינז גרסאות נוספות ל"Baby Elephant Walk" באתר SecondHandSongs ‏Gilliland, John; Mancini, Henry (בפברואר 1969). "Chapter 11 - Track 4 - Henry Mancini". Show 23 - Smack Dab in the Middle on Route 66: A skinny dip in the easy listening mainstream. [Part 2]. John Gilliland’s “The Pop Chronicles” (Radio broadcast) (באנגלית אמריקאית). Denton, Texas: KRLA. Event occurs at 8. נבדק ב-24 במרץ 2020. I've found I like to think past the obvious when I get a scene to do, if the scene will take it. Now the typical example is the Baby Elephant walk. {{cite AV media}}: (עזרה) "5th Annual GRAMMY Awards (1962)". GRAMMY.com (באנגלית). National Academy of Recording Arts and Sciences. 2017-11-28. נבדק ב-24 במרץ 2020. Best Instrumental Arrangement: Winner, Henry Mancini, Baby Elephant Walk. Henry Mancini, arranger (Henry Mancini) {{cite web}}: (עזרה) Mancini, Henry (2001), Did They Mention the Music?: The Autobiography of Henry Mancini, Cooper Square Press, p. 109, ISBN 978-0-8154-11758 Hatari! (Music from the Motion Picture Score), ביקורת באתר allmusic
יחסי איחוד האמירויות הערביות – וייטנאם

יחסי איחוד האמירויות הערביות–וייטנאם הם היחסים הדיפלומטיים הרשמיים שבין איחוד האמירויות הערביות לבין הרפובליקה הסוציאליסטית של וייטנאם. מאז הרפורמה הכלכלית החדשה של וייטנאם שחוקקה ב-1986, איחוד האמירויות הפכה למשקיעה הערבית הגדולה ביותר של וייטנאם. איחוד האמירויות מימנה את בנייתו של המסגד הגדול ביותר בווייטנאם שנפתח בינואר 2006. איחוד האמירויות מפעיל מספר בתי ספר איסלאמים בווייטנאם אשר משרתים את הקהילה המוסלמית של וייטנאם. איחוד האמירויות מיוצגת בווייטנאם בדרג השגרירות, באמצעות שגרירות רשמית שהיא מחזיקה בהאנוי, בירת המדינה. וייטנאם מיוצגת איחוד האמירויות בדרג השגרירות, באמצעות שגרירות רשמית שהיא מחזיקה באבו דאבי, בירת המדינה. אתר האינטרנט הרשמי של שגרירות וייטנאם באיחוד האמירויות הערביות Vietnam treasures relations with UAE: NA Chairwoman, דצמבר 2016
יחסי גרמניה–מדגסקר

יחסי גרמניה–מדגסקר הם היחסים הדיפלומטיים בין הרפובליקה הפדרלית של גרמניה לבין הרפובליקה של מדגסקר. שתי המדינות חברות באו"ם. היחסים בין שתי המדינות היו באופן מסורתי ידידותיים, כפי שמעיד חוזה השלום, הידידות והסחר, שנחתם לפני למעלה מ-135 שנה. עם זאת, ההפיכה במדגסקר ב-2009 והמשבר הפוליטי והכלכלי הקשה שנמשך עד 2013 גרמו לגרמניה להשהות לזמן קצר את שיתוף הפעולה שלה, אולם הוא התחדש בשנת 2014. לאחר חזרתה של המדינה לדמוקרטיה התאוששה הצמיחה הכלכלית ברמה צנועה יחסית. הכלכלה המשיכה לצמוח שוב בשנת 2018, בשיעור של 5.8%. עם זאת, גם גידול האוכלוסייה היה גבוה (2.7 עד 3%), שכמעט קיזז התקדמות זו. מדגסקר מעוניינת בהגברת הפעילות של משקיעים בינלאומיים ומעוניינת להעצים את היחסים הכלכליים עם גרמניה. נכון לעכשיו, גרמניה היא היבואנית השלישית בגודלה של מוצרים ממדגסקר (בשווי של 286.9 מיליון אירו בשנת 2018). היצוא למדגסקר היה מינימלי (39.5 מיליון אירו בלבד בשנת 2018). היקף סחר החוץ בסך הכל התגבר בשנים האחרונות. לפחות 75% (או עד 90% על פי מקורות אחרים) מאוכלוסיית מדגסקר חיים מתחת לקו העוני, וכל ילד שני סובל מתת-תזונה. ל-87% מהאוכלוסייה אין גישה לחשמל. שיתוף הפעולה לפיתוח, שנהנה באופן מסורתי בעדיפות גבוהה, התחדש לפיכך לאחר סיום המשבר האחרון. שיתוף הפעולה הדו-צדדי בתחום הגנת הסביבה מתמקד בשימור המגוון הביולוגי הייחודי של מדגסקר ובשימוש בר-קיימא במשאבי הטבע בענפי האנרגיה והחקלאות. גרמניה היא התורמת הדו-צדדית השלישית בגודלה והתורמת הגדולה ביותר בתחום הסביבה, ותומכת גם במאמצי ביזור ואנטי-שחיתות. כספי שיתוף פעולה פיתוח דו צדדי בסך כולל של 29.6 מיליון אירו הועמדו לרשות שנת 2018. מדגסקר מחזיקה בגרמניה שגרירותה בברלין וקונסוליית כבוד בדיסלדורף. גרמניה מחזיקה במדגסקר שגרירות באנטננריבו. מדיה וקבצים בנושא יחסי גרמניה–מדגסקר בוויקישיתוף יחסי גרמניה–מדגסקר, באתר משרד החוץ הגרמני יחסי גרמניה–מדגסקר באתר משרד החוץ הגרמני אתר על יחסי מדינות
אסכולת ניולין

אסכולת ניולין (באנגלית: Newlyn School) הייתה מושבת אמנות של אמנים שבסיסה בניולין (אנ') או בסמוך לה. היה זה כפר דייגים הסמוך לפנזנס (אנ'), בחוף הדרומי של קורנוול, משנות השמונים של המאה ה-19 ועד תחילת המאה העשרים. הקמת אסכולת ניולין הזכירה את אסכולת ברביזון בצרפת, שם נמלטו אמנים מפריז כדי לצייר בסביבה כפרית יותר המדגישה את האור הטבעי. אסכולות ומושבות כאלה יחד עם תנועה מקבילה בקליפורניה היו ידועים גם בשם En plein air (אנ'). כמה מהאמנים הבריטים הראשונים שהתיישבו באזור כבר ביקרו בברטאן, אך מצאו בניולין סביבה אנגלית דומה עם מספר דברים שמשכו אותם: אור נעים, מגורים זולים ושפע של דוגמנים בזול. האמנים הוקסמו מחיי העבודה של הדייגים בים, ומחיי היומיום בנמל ובכפרים הסמוכים. כמה מהציורים שהם ציירו, הראו את הסכנות והטרגדיה בחיי הקהילה, כמו נשים שמסתכלות בדאגה לים בזמן שהסירות יוצאות, או צעירה שבוכה כששמעה את החדשות על אסון בים. וולטר לנגלי מוכר בדרך כלל כחלוץ מושבת האמנים בניולין, אך גם סטנהופ פורבס, שהתיישב שם בשנת 1884, נחשב כאבי המושבה. בית הספר לציור שהוקם על ידי פורבס ורעייתו אליזבת בשנת 1899, קידם את לימודי ציור הדמויות. בית הספר לאמנות של ניולין (אנ') בהווה, הוקם בשנת 2011 במימון מועצת האמנויות והוא מספק קורסים לאמנות שניתנים על ידי אמנים ידועים העובדים בקורנוול. בסוף המאה ה-19 – תחילת המאה ה-20, למורנה (אנ'), כפר דייגים סמוך, מדרום לניולין, הפך פופולרי בקרב אמני אסכולת ניולין והוא קשור במיוחד לאמן סמואל ג'ון "למורנה" בירץ' שהתגורר שם בשנת 1908. אלה האמנים שהתיישבו במקום: למורנה בירץ' פרנק בראמלי מרג'ורי פרנסס ברופורד אליזבת פורבס סטנהופ פורבס נורמן גרסטין קרולין גוטץ' תומאס קופר גוטץ' פרדריק הול גרטרוד הארווי הרולד הארווי אלינור יוז איירסט אינגרם הרולד נייט לורה נייט וולטר לנגלי קארי מוריס אלפרד מנינגס דוד פרוקטר צ'ארלס סימפסון רות סימפסון אלברט שבלייה טיילר הנרי סקוט טיוק אנני ווק מילדרד אן באטלר מדיה וקבצים בנושא אסכולת ניולין בוויקישיתוף Newlyn School of Landscape Painting, Cornwall, www.visual-arts-cork.com Newlyn artists, web.archive.org, ‏2012-09-26
קנוט קרון

קנוט קרון (בשוודית: Knut Kroon;‏ 19 ביוני 1906 – 27 בפברואר 1975) היה כדורגלן שוודי, ששיחק בעמדת החלוץ. קרון נולד ב-19 ביוני 1906 בהלסינגבורג שבשוודיה. את הקריירה המקצועית שלו החל בהלסינגבורג שם שיחק לכל אורך הקריירה ובתקופה הכי מעוטרת של המועדון. הוא זכה עימה ב-5 תוארי אליפות ובגביע אחד, וכבש 141 שערים ב-269 הופעות ובכך קיבע את עצמו כמלך השערים שלה בכל הזמנים. את הקריירה סיים קרון ב-1941. במדי נבחרת שוודיה קרון הופיע 35 פעמים והיה שותף בהגעתה לרבע הגמר במונדיאל 1934. בשמינית הגמר של אותו טורניר כבש נגד ארגנטינה בניצחון 2–3. קרון נחשב לכובש הראשון בהיסטוריה של שלב המוקדמות של המונדיאל, כאשר עשה זאת נגד אסטוניה ב-11 ביוני 1933 בדקה ה-7' למשחק. אולם יש כאילו הטוענים כי שער זה היה עצמי שנכבש על ידי שוער האסטונים, אוואלד טיפנר. הלסינגבורג אליפות שוודיה (5): 1928/29, 1929/30, 1932/33, 1933/34, 1940/41 הגביע השוודי: 1940/41 מדיה וקבצים בנושא קנוט קרון בוויקישיתוף קנוט קרון, באתר Transfermarkt קנוט קרון, באתר WorldFootball.net קנוט קרון, באתר National Football Teams קנוט קרון, באתר FootballDatabase.eu
יחסי הממלכה המאוחדת – מדגסקר

יחסי הממלכה המאוחדת–מדגסקר הם היחסים הדיפלומטיים בין הממלכה המאוחדת לבין הרפובליקה של מדגסקר. שתי המדינות חברות באו"ם. בשנת 1942, במהלך מלחמת העולם השנייה, כבשו כוחות מהאימפריה הבריטית את מדגסקר בקרב קשה שנמשך 6 חודשים, בשל החשש שכוחות צרפת של וישי ימסרו את האי לידי צבא האימפריה היפנית. לאחר כיבוש האי מסרה בריטניה את האי לידי צבא צרפת החופשית בראשותו של שארל דה גול. לאחר שקיבלה מדגסקר עצמאות בשנת 1958 היא כוננה יחסים דיפלומטיים עם בריטניה. בשנת 2015 נערכה בלונדון פסגה בין בכירים מגלשיים לבין בכירים בריטים. בשנת 2017 הגיעה משלחת מגלשית בראשות הנשיא לצורך פורום הסחר וההשקעות בריטניה–מדגסקר. בריטניה מחזיקה במדגסקר שגרירות באנטננריבו וקונסוליה בטומאסינה. מדגסקר מחזיקה בבריטניה שגרירות בלונדון. UK-Madagascar Trade & Investment Forum באתר developingmarkets אתר על יחסי מדינות